google/wiki40b huggingface dataset:
Adrianus Johannes Simonis

Životopis

Narodil sa v Lisse v južnom Holandsku. Po štúdiách teológie bol 15. júna 1957 vysvätený za kňaza a inkardinovaný do diecézy Rotterdam. Po vysvätení pracoval ako pastoračný kňaz, neskôr v rokoch 1959 – 1966 pokračoval v štúdiách biblickej exegézy na pápežských vzdelávacích inštitúciách v Ríme. Po návrate do vlasti opäť pracoval v pastorácii. V roku 1969 bol menovaný za kanonika katedrálnej kapituly v Rotterdame.

Biskup a kardinál

V roku 1970 ho pápež Pavol VI. vymenoval za rotterdamského biskupa. Biskupské svätenie mu udelil utrechtský arcibiskup Bernardus Johannes Alfrink 20. marca 1971. 27. júna 1983 bol menovaný za utrechtského arcibiskupa koadjútora. Svojho predchodcu v úrade nahradil o pol roka neskôr. Od roku 1983 až do roku 2008 bol predsedom holandskej biskupskej konferencie. Pápež Ján Pavol II. ho 25. mája 1985 vymenoval za kardinála s titulárnym kostolom San Clemente. Kardinál Simonis sa zúčastnil role voliča konkláve, ktoré vybralo Benedikta XVI. V novembri 2006 kardinál Simonis požiadal pápeža o uvoľnenie z funkcie, čomu pápež vyhovel 14. apríla 2007.
V roku 2011 sa kardinál Simonis ako vôbec prvý vysoko postavený prelát v holandských dejinách postavil pred súd, aby svedčil vo veci sexuálneho zneužívania mladistvých. Bol tiež obvinený zo zamlčovania prípadov sexuálneho zneužívania a tiež z toho, že kňaza obvineného z takýchto činov iba preložil namiesto uvoľnenia z pastoračnej služby.
Stáčanie priamky apsíd

Stáčanie priamky apsíd alebo stáčanie periapsidy (v prípade, že ide o apsidovú priamku telesa obiehajúceho okolo Slnka, hovorí sa o stáčaní perihélia) je pohyb eliptickej obežnej dráhy kozmického telesa v priestore. Priamka apsíd je priamka prechádzajúca apsidami obežnej dráhy telesa, čiže jeho najbližším a najvzdialenejším bodom od centrálneho telesa. Táto priamka sa v dôsledku dráhových porúch a zakrievenia časopriestoru otáča, čo znamená, že apsidy menia v priestore svoju polohu.
Stáčanie priamky apsíd planét slnečnej sústavy bolo objavené najprv u Merkúra, u ktorého je tento pohyb najvýraznejší. Bod perihélia Merkúra sa za jedno storočie posunie o 9 minút, 34 sekúnd. U všetkých planétach prebieha stáčanie perihélia v prográdnom smere, čiže v smere ich obehu okolo Slnka.
Northampton

Northampton je mesto v Anglicku. Nachádza sa v centrálnej časti Anglicka, v okrese Northamptonshire v regióne East Midlands. Leží na rieke Nene, asi sto kilometrov na sever od Londýna a 80 kilometrov juhovýchodne od Birminghamu. V roku 2011 malo 212 500 obyvateľov.
Prvá písomná zmienka o meste pochádza z roku 914 (pod názvom Ham tune). V stredoveku bolo dôležitým mestom, lebo na tunajšom hrade sa občas zdržiaval kráľ a pravidelne tu zasadal anglický parlament. Bol tu tiež väznený Tomáš Becket. V rokoch 1264 a 1460 sa v meste odohrali významné bitky. Bolo však poničené najmä počas anglickej občianskej vojny (Northampton sa postavil na stranu parlamentu proti kráľovi) a potom počas veľkého požiaru roku 1675. Z bezvýznamnosti povstalo až na začiatku priemyselnej revolúcie, kedy sa stalo centrom obuvníctva a kožiarstva.
Pôvodný slávny hrad sa nezachoval, ako silne zničený ustúpil na začiatku novoveku železnici. Najstaršou stavbou v meste a najväčšou pamätihodnosťou je tak Holy Sepulchre, normanská rotunda z roku 1100. Ide o najväčšiu a najzachovalejšiu rotundu v Anglicku.
V roku 1261 bola založená univerzita, University of Northampton. Založil ju kráľ Henrich III.
V meste sídli prvoligový rugbyový klub Northampton Saints.
Mousson

Poloha

Obec má rozlohu 5,73 km². Najvyšší bod je položený 380 m n. m. a najnižší bod 204 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kučmanovský potok

Prameň

Potok pramení na okraji Levočských vrchov na severnom svahu Čiernej kopy (1 180,0 m n. m.) v nadmorskej výške približne 840 m n. m., juhojuhozápadne od obce Bajerovce.

Smer toku

V pramennej oblasti tečie najprv severovýchodným smerom, postupne sa stáča a pokračuje východojuhovýchodným smerom. Po pribratí prítoku z oblasti Pažernej tečie juhovýchodným smerom až do obce Šarišské Dravce, odtiaľ pokračuje na krátkom úseku severojužným smerom. Na dolnom toku sa opätovne stáča na juhovýchod.

Ústie

Do Torysy sa vlieva v obci Torysa v nadmorskej výške približne 421 m n. m.
Louis Renault (priemyselník)

Život

Narodil sa v parížskej meštiackej rodine. V roku 1898 založil automobilku Renault. Dal si patentovať priamy záber, prevodový mechanizmus, ktorý jeho prvému vozidlu, „neforemnej, ale živej vzorke“, umožnil vyjsť na 13 % svah ulice Lepic. Neskôr ho začali používať všetci výrobcovia automobilov vrátane amerických. Následne si dal patentovať aj rad ďalších vynálezov a zlepšení, najmä turbokompresor.
Počas prvej svetovej vojny preorientoval výrobu závodu na vojenské potreby. Navrhol a vyrobil prvý masovo nasadený francúzsky tank Renault FT17, v ktorom zaviedol ako prvý dodnes používanú konfiguráciu s vodičom vpredu, motorom vzadu a vežou na vrchu korby. Továrne Renault ďalej vyrábali delostrelecké granáty, náradie, nosidlá, letecké motory neskôr celé lietadlá. Podnik sa zaoberal aj nákladnými vozidlami a úžitkovými vozidlami každého druhu, železničnými motorovými vozidlami a traktormi, ale tiež letectvom, ktoré v raste podniku zohrávalo svoju úlohu až do roku 1939.
Počas druhej svetovej vojny v období okupácie Francúzska Louis Renault udržal svoje priemyselné závody v činnosti a plnil objednávky Nemcov. Od roku 1942 začal trpieť ťažkými zdravotnými problémami. Po oslobodení Francúzska bol uväznený. Zomrel za nejasných okolností 24. októbra 1944 vo väzení, kým čakal na súdny proces v oslobodenom Francúzsku. Nikdy nebol súdený ani odsúdený. Na základe nariadenia generála de Gaulle bol Renaultov majetok zabavený a podnik znárodnený. V roku 1945 sa tak z neho stal „Régie Nationale des Usines Renault“. Renaultov podnik bol jediný veľký podnik, ktorý zostal po vojne na stálo vo vlastníctve štátu.
Beira (Mozambik)

Portugalská vláda

Mesto bolo založené v roku 1890 Portugalčanmi a skoro nahradilo Sofalu ako hlavný prístav Portugalčanmi ovládaného územia. Pôvodný názov bol Chiveve, je to miestna rieka, neskôr bolo pomenované na počesť portugalského korunného princa Luísa Filipe, ktorý v roku 1907 ako prvý člen kráľovskej rodiny navštívil Mozambik. Tradične portugalský následník trónu mal titul princ z Beiry, čo je región v Portugalsku. Portugalčania postavili prístav a železnicu do Rodézie, portugalské rodiny sa usadili v novozaloženej lokalite a začali rozvíjať obchodné aktivity. S rastom obce dostala Beira v roku 1907 štatút mesta (cidade). Od roku 1891 bolo mesto sídlom Companhia de Moçambique (mozambická spoločnosť), správa mesta ale prešla na portugalskú vládu v roku 1942. V roku 1966 bola dokončená budova novej železničnej stanice. Pred vyhlásením nezávislosti bola Beira známa ako dobre vybavený prístav, jeden z najlepších vo východnej Afrike, ďalej pre svoje turistické atrakcie, rybárstvo a obchod. Mesto prosperovalo. Veľká komunita anglicky hovoriacej populácie bola dôsledkom toho, že mesto bolo obľúbeným letoviskom pre Rodézijčanov. Spomienkou na toto obdobie je Grande Hotel, postavený Portugalčanmi pri pobreží Indického oceánu.   V roku 1970 malo mesto Beira 113,770 obyvateľov.

Po získaní nezávislosti

Po získaní nezávislosti od Portugalska v roku 1975, mnoho etnických Portugalčanov mesto opustilo. Od roku 1977 do roku 1992 bola krajina pustošená občianskou vojnou, keď proti sebe bojovali marxistické FRELIMO, ktoré kontrolovalo vládu, s povstalcami z RENAMO, a vyústila v nasledujúcich rokoch do takmer totálneho chaosu. Hlad, choroby a chudoba viedli takmer ku kolapsu krajiny. Slávny Grande Hotel bol okupovaný asi tisíckou bezdomovcov a na konci vojny bol takmer v ruinách.
Povodne z roku 2000 devastovali Beiru a okolitý región, milióny obyvateľov ostali bez domova, povodne ťažko poškodili miestnu ekonomiku.

Turizmus

Turizmus je potenciálnym odvetvím pre mesto. Atrakciami môžu byť katedrála, maják, pláž Macuti and Grande Hotel Beira. Severne od mesta sa nachádza bývalý národný park Gorongosa. Existuje tu niekoľko reštaurácii, či hotelov turistického štandardu, avšak bezpečnosť je v niektorých oblastiach veľmi nízka.

Doprava

Beira je už tradične hlavným prístavom pre Zimbabwe, Malawi, Zambia a ďalšie juhoafrické národy. Je to druhý najvčší prístav v krajine. Jeho dôležitosť bola ukázaná v mozambickej občianskej vojne, keď vojská zo Zimbabwe chránili cestu a železnicu z Beira k Mutare.
Sú tu tiež plány na modernizáciu prístavu, ako aj priľahlej cestnej a železničnej infraštruktúry.
V Beira sa tiež nachádza trajekt, spájajúci mesto so susednými mestami, vrátane Nova Sofala a ostatnými pobrežnými mestami. V meste existuje aj letisko s vnútroštátnymi i medzinárodnými letmi.
Extasy

Biografia

Skupina bola založená v auguste 1995. Repertoár skupiny bol založený na skladby žánrovo zameraných na eurodance, house, dancefloor a rave. V roku 1997 skupina vydala prvý album Ooh Up! 1st Attack ktorý im ihneď priniesol úspechy ako cenu Kamaward '97 v kategórii hudobný objav roka a 2. miesto skladbe „Ooh Up!“ v kategórii skladba roka. V rokoch 1997 a 1998 skupina dosahovala najväčšie predaje pomedzi skupín dancefloorového žánru na Slovensku.
Extasy vydala celkovo 3 albumy ako Ooh Up! 1st Attack, Happy Life, b.m.p. 2000 a 2 kompilácie Extasy & Standa Hložek - Holky z naši školky po 17. rokoch a Extasy & Peter Ondria - What A Wonderful World.
Camalès

Poloha

Obec má rozlohu 4,67 km². Najvyšší bod je položený 239 m n. m. a najnižší bod 221 m n. m.

Obyvateľstvo

Počet obyvateľov obce je 444 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
HC Orli Znojmo

História

Prvá zmienka o znojemskom hokeji je z roku 1933, keď pri miestnom TJ Sokol Znojmo vzniká klub kanadského hokeja. Tento klub potom hrá 60 rokov až do roku 1993 na úrovni krajského preboru. V roku 1994 klub postupuje do 2. ligy. V roku 1997 postupuje i do 1. ligy. O dva roky neskôr klub opäť v roku 1999 postupuje do Extraligy. Po 10-tich sezónach, kúpil licenciu od klubu tím z Brna a Znojmo sa stalo jeho farmou v 1. lige. Od sezóny 2011/12 sa klub zúčastňuje nadnárodnej ligy Österreichische Eishockey-Liga, najvyššej profesionálnej hokejovej súťaže Rakúska. V nasledujúcej sezóne bol tím nominovaný aj do Hokejovej ligy majstrov.

Slávni hráči

Peter Pucher, Marek Uram, Oldřich Svoboda, Marek Vorel, Jiří Dopita, Patrik Eliáš, Martin Havlát, Tomáš Vokoun, Karel Rachůnek, Bryan Bickell, Jiří Heš, Petr Kaňkovský, Patrik Fink, Jiří Trvaj
LG Q6

LG Q6, LG Q6+ a LG Q6α je androidový smartfón, ktorý vyrába spoločnosť LG Electronics. Predstavený bol v júli 2017 a uvedený v auguste toho roku.
Obsahuje IPS kapacitný LCD displej s uhlopriečkou 5,5 palcov s rozlíšením 1080x2160 bodov s bodovou hustotou 442 ppi a s pomerom strán 2:1.
Operačný systém je Android do verzii 7.1.1 Nougat, použitý čipset je Qualcomm MSM8940 Snapdragon 435 s procesorom Octa-core 1,4 GHz Cortex-A53 a grafickým procesorom Adreno 505.
Kapacita internej pamäte je podľa variantu 16 (LG Q6α), 32 (LG Q6) alebo 64 GB (LG Q6+), kapacita pamäte RAM je 2, 3 alebo 4 GB. Fotoaparát má rozlíšenie 13 MP, sekundárna kamera má 5 MP.
Batéria je typu Li-Ion s kapacitou 3000 mAh a nie je odnímateľná.
Kornélia Fabišíková

Kariéra

Vyštudovala Lekársku fakultu UPJŠ v Košiciach. Po ukončení štúdia v roku 1990 pracovala ako sekundárny lekár na Psychiatrickom oddelení Univerzitnej nemocnice L. Pasteura v Košiciach. Od roku 1997 pracuje v neštátnej psychiatrickej ambulancii v Košiciach na sídlisku KVP, od roku 2005 aj na psychiatrickej ambulancii v Moldave nad Bodvou. Od roku 1998 zastáva funkciu predsedkyne Katalogizačnej komisie ministerstva zdravotníctva pre odbor psychiatria. Od roku 2007 pôsobí ako súdna znalkyňa ministerstva spravodlivosti SR v odbore zdravotníctvo a farmácia, odvetvie psychiatria. Je členkou výboru psychiatrickej sekcie Slovenskej lekárskej komory a Asociácie súkromných lekárov SR.
Pôsobila ako hlavná koordinátorka pre psychiatriu v Slovenskej lekárskej únii špecialistov, v roku 2008 sa vyjadrila proti zavedeniu výmenných lístkov v oblasti psychiatrie, uviedla, že mnohí ľudia sa za psychické problémy hanbia a tento predpis by ich odradil od návštevy špecialistu. V roku 2016 je tiež regionálna prezidentka RLK Košice Slovenskej lekárskej komory v oblasti psychiatrie. V tejto funkcii pôsobí od septembra 2014.

Politická činnosť

V roku 2013 vstúpila do politiky a v májových eurovoľbách kandidovala z miesta číslo 12. Ako svoje hlavné ciele uviedla zastavenie ťažby uránu v Košiciach, podporu cyklistiky na Slovensku, rodovú rovnosť a pomoc východoslovenskému regiónu.
Echinacea

Výskyt

Rastlina pochádza zo Stredozápadu Spojených štátov amerických a do Európy sa rozšírila ako ozdobná kvetina a v poslednej dobe aj ako liečivá. Vyrastá najlepšie na slnečnom stanovišti, pôda môže byť chudobnejšia a kamenistá, vždy však dobre priepustná. Väčšinou je k suchu tolerantná. V Česku nie je vo voľnej prírode rozšírená.

Opis

Je to trvalka dosahujúce výšky až 140 cm. Jej chlpatá alebo hladkoplodé byľ vyrastá z guľovitého koreňa alebo z plazivého podzemku s vláknitými korienkami. Bazálne listy sú stopkaté. Stonkové listy vyrastajúce striedavo majú žliabkovité stopky, ktoré sa smerom nahor skracujú. Ich čepele dlhé až 10 cm sú tvaru kopijovitého alebo eliptického až vajcovitého, po okrajoch bývajú pílkovité, zubaté alebo hladké, z lícnej strany sú niekedy porastené chlpami, mávajú 1 až 3 žilky.
Benioffova zóna

Benioffova zóna (iné názvy: Benioffova-Wadatiho zóna, Wadatiho-Benioffova zóna) je seizmicky aktívna plocha v subdukčnej zóne, ktorá je výsledkom interakcie poklesávajúcej platne tvorenej zvyčajne oceánskou kôrou a nad ňu nasúvanou platňou (tvorenou či už pevninskou, alebo oceánskou kôrou). Zóna sa vyskytuje od plytkých hĺbok (niekoľko kilometrov pod dnom oceánu, resp. hlbokomorskej priekopy) a zasahuje až do vrchného plášťa. Uhol sklonu plochy Benioffovej zóny je 40 až 60 ° a maximálna hĺbka je približne 700 km.
Termín nesie meno profesora Kalifornského technologického inštitútu Huga Benioffa, resp. Kijooa Wadatiho, pracovníka Japonskej meteorologickej služby, ktorí tento jav popísali nezávisle na sebe.
Biertan

Členenie

Obec sa skladá z troch dedín: Biertan, Copşa Mare (Gross-Kopisch, Nagykapus) a Richisa (Reichesdorf, Riomfalva), z ktorých každá má opevnený kostol.

História

Prvé zdokumentované svedectvo o obci pochádza z roku 1283 v dokumente o daniach, ktoré platili obyvatelia siedmich dedín, a preto bol Biertan pravdepodobne založený niekedy v rokoch 1224 až 1283 sedmohradskými Sasmi. Osídlenie obce sa rýchlo rozvinulo do dôležitého trhového mesta a do roku 1510 mal Biertan okolo 5 000 obyvateľov. V 15. až 16 storočí bol postavený  malý opevnený kostol (die Kirchenburg). V stredoveku sa mesto zmenšilo kvôli rozmachu susedných obcí Sighişoara (nem. Schäßburg), Sibiu (Hermannstadt) a Mediaş (Mediasch).

Obyvateľstvo

Pri sčítaní ľudu v roku 1930 mal Biertan 2 331 obyvateľov, z ktorých 1 228 bolo sedmohradskými Sasmi. Počas druhej svetovej vojny boli mnohí muži povolaní do rumunskej armády a neskôr do Waffen-SS. Po vojne boli mnohí sedmohradskí Sasi vysťahovaní z regiónu. Po páde komunizmu v roku 1990 ich oveľa viac odišlo do Nemecka.
Dnes má celá obec približne 2 500 obyvateľov, z toho obec Biertan má okolo 1 600 obyvateľov. Je to jedna z najnavštevovanejších dedín v Transylvánii, ktorá je historicky dôležitým miestom každoročného stretnutia sedmohradských Sasov, z ktorých mnohí teraz žijú v Nemecku.
Podľa sčítania ľudu v roku 2011 tvorili Rumuni 73,8% obyvateľstva, Rómovia tvorili 17,9%, Nemci tvorili 4,6% a Maďari tvorili 3,6%.
Cfat

Dejiny

Podľa legendy Cfat založili po potope synovia Noema. Historické zdroje ukazujú, že mesto bolo založené v 2. storočí po Kr. V roku 1102 tu križiaci postavili pevnosť, ktorú v roku 1188 dobyl Saladin. Hrad obnovili v roku 1240 francúzski templári, ale v roku 1266 ho definitívne dobyli moslimovia. Safed sa stal hlavným mestom severnej Galiley. 
V 16. storočí sa Cfat pod osmanskou nadvládou stal „židovským mestom“. Okolo roku 1550 tu žilo takmer 10 000 Židov - mnohí z nich prišli zo Španielska po vyhnaní Židov v roku 1492. Usadili sa tu mnohí známi židovskí učenci, napr. rabíni Josef Karo, Moše Cordovero a Jicchak Luria. Cfat sa stal centrom kabalistických štúdií. V roku 1578 tu bola založená prvá hebrejská tlačiareň v Palestíne.
V 17. storočí sa Cfat stal centrom mesianistického hnutia pod vedením Šabtaja Cviho - sabatianizmu. Pochádzala odtiaľ dokonca aj jedna z Cviho manželiek. 
Od 18. storočia došlo v dôsledku zemetrasení (1759, 1837), epidémií (1742, 1812, 1847) a útokov arabského obyvateľstva (1833, 1834, 1929) k poklesu počtu židovského obyvateľstva, ktorý dosiahol najnižšie hodnoty za doby britského mandátu.
V roku 1948, pred začiatkom izraelskej Vojny za nezávislosť, žilo v Cfat 12 000 Arabov a 1 700 Židov. V máji 1948 arabské obyvateľstvo z mesta utieklo. Odvtedy je Cfat čisto židovské mesto.
Muzealita

Muzealita je predmet poznávania muzeológie je to špecifický poznávací a hodnotiaci vzťah človeka k realite. Pojem zaviedol Zbyněk Zbyslav Stránský. Muzealita znamená, že človek vybrané predmety ako svedkov určitých situácií považuje za také dôležité, že ich chce neohraničene zachovať a sprostredkovať spoločnosti.
Tento osobitý vzťah človeka k svetu sa viaže na predmety materiálnej povahy, ktoré nazývame muzeálie. Ich znaky môžeme rozpoznať len gnozeologicky a axiologicky v rámci určitej schémy spoločenských vzťahov. Až v tejto vzťahovej schéme sa môžu považovať za muzeálie. Sú to teda objektivizácie muzeality, ktoré muzeológia rozlišuje, opisuje, skúma a vysvetľuje ako vedecké fakty.
Muzeológia je vedecká disciplína na filozofickom základe. Predmetom poznávania muzeológie je nie múzeum alebo jeho zbierky, ale muzealita. Muzealita je zvláštny poznávací a hodnotiaci vzťah človeka k realite. Úlohou muzeológie je skúmať zákonitosti, ktoré určujú muzeálny vzťah človeka k realite a umožňujú rozpoznanie nositeľov muzeality. To umožňuje vybrať, zachovať, preskúmať a sprostredkovať materiálne doklady prírody a človeka, ktoré pre spoločnosť plnia pamiatkovú funkciu. Pomocou muzeológie môžu muzeálne inštitúcie svoj vývoj formovať tak, aby v maximálne miere zodpovedali aj budúcim požiadavkám spoločnosti.
Pavol V.

Pontifikát

Pavol sa po svojom zvolení dostal do vážnych sporov s mnohými talianskymi mestskými štátmi kvôli cirkevnej autorite. Benátky sa pokúsili postaviť dvoch kňazov pred svetský, nie pred cirkevný súd a pápež Pavol vyhlásil nad mestom interdikt (1606). Benátky trvali na tom, že to legálnou cestou urobiť nemôže, a vykázali každého, kto pápežov výnos zachovával. Nasledovala vojna pamfletov a pohromu odvrátil len zásah Francúzska. Táto epizóda poškodila jeho meno, Pavol sa však nepoučil. Bol to posledný prípad vyhlásenia pápežského interdiktu nad samostatným štátom.
V roku 1613 pápež odsúdil požiadavku Francúzska riadiť cirkev na francúzskom území (požiadavka známa ako galikanizmus). V roku 1614 mu Francúzsko odpovedalo deklaráciou, že francúzsky kráľ má svoju korunu od Boha a že vo Francúzsku tridentské dekréty vyhlásené nebudú. Deklaráciu nakoniec pozmenili francúzski duchovní, ktorí sa zaviazali, že ju uverejnia prostredníctvom koncilov na vidieku.
Tieto udalosti cirkev síce trochu oslabili, Pavol však prospel Rímu opravou akvaduktu cisára Trajána, ktorý bol potom premenovaný na „Acqua Paola“, rovnako dokončením hlavnej lode, priečelia a krytého stĺporadia baziliky sv. Petra.
Pavol V. v roku 1606 kanonizoval Gregora VII. a roku 1610 Karola Boromejského, blahorečil Ignáca z Loyoly, Františka Xaverského, Filipa Neriho a Teréziu z Ávily. V roku 1607 schválil založenie Rádu Panny Márie Karmelskej.
Zomrel 28. januára 1621 na mozgovú porážku, ktorú utrpel počas procesie na oslavu porážky falckého kurfirsta Fridricha V. v bitke na Bielej hore.
Umar aš-Šaríf

Život

Pochádzal zo sýrsko-libanonskej rodiny, jeho otec bol bohatý obchodník s drevom. Svoje detstvo a mladosť strávil v hlavnom meste Egypta v Káhire. Na káhirskej a alexandrijskej anglickej univerzite študoval matematiku a fyziku, neskôr tri roky pracoval v otcovej drevárskej firme, až potom sa rozhodol pre povolanie herca.
Vo filme začínal v roku 1953 vo svojich 21 rokoch a veľmi skoro sa stal hlavným hrdinom rôznych dobrodružných filmov. V roku 1954 sa pri filmovaní zamiloval do egyptskej herečky Faten Hamamaovej, konvertoval na islam, oženil sa s ňou a prijal arabské meno 'Umar al-Sharif. V manželstve sa im narodil syn Tarik. Manželia žili od roku 1968 odlúčene a v roku 1974 sa rozviedli. Spolu hrali v niekoľkých romantických filmoch.
Na začiatku 60. rokov 20. storočia získal celosvetovú známosť a popularitu filmom Lawrence z Arábie, kde hral šejka Ali Ibn El-Khariša, za túto rolu bol následne nominovaný na Oscara. Ďalšími svetoznámymi snímkami sa stali napr. filmy Doktor Živago (postava Jurij Andrejevič Živago) alebo rola v muzikáli Funny Girl, kde si zahral manžela Barbry Streisandovej.
Ako herec sa vyznačoval veľmi príťažlivým vzhľadom, vysokou osobnou charizmou, oplývajúcim veľkým šarmom i temperamentom. Medzi jeho veľké záľuby patril bridž.
Radovan Karadžić

Životopis

Bol spoluzakladateľom Srbskej demokratickej strany v Bosne a Hercegovine. V rokoch 1992 až 1996 bol prvým prezidentom bosnianskej Republiky Srbskej. Medzinárodný trestný tribunál pre bývalú Juhosláviu (ICTY) ho obvinil z vojnových zločinov vrátane genocídy voči civilistom z radov bosnianskych Moslimov a bosnianskych Chorvátov počas vojny v Bosne (1992 – 1995). Spolu s Ratkom Mladičom sa mu pripisuje hlavná zodpovednosť za masaker v Srebrenici, kde srbské ozbrojené sily povraždili vyše 8 000 civilistov. Od roku 1995 bol na úteku, až kým ho 21. júla 2008 nezadržali srbské bezpečnostné sily v Belehrade. Počas svojho skrývania si nechal narásť dlhé vlasy a bradu s fúzmi, pričom pracoval ako lekár na súkromnej klinike v Belehrade a používal falošné meno Dragan Dabić.
Mégange

Poloha

Obec má rozlohu 4,96 km². Najvyšší bod je položený 330 m n. m. a najnižší bod 205 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
S.T.A.L.K.E.R.: Clear Sky

Gameplay

Hra kombinuje prvky survival hororu, tradičných akčných hier žánru FPS a RPG. V hre sa poukazuje hlavne na prežitie v Zóne, ktorá bola postihnutá rádioaktivitou z Černobyľu.
Významný herný prvok predstavuje systém bojov frakcií. Hra predstavuje niekoľko frakcií (uskupení stalkerov), ktoré navzájom bojujú o získanie územia. Hráčova postava sa môže pridať k jednotlivým frakciám a pomôcť im v boji. Hra obsahuje aj systém zbraňových vylepšení a opravovania výstroje.

Technické vyhotovenie

Od verzie 1.5.03 titul podporuje MSAA po rozhraním D3D10.

Prijatie

Titul bol prijatý všeobecne pozitívne. PC Zone UK a Games Master UK udelili hre rovnaké ohodnotenie 88/100. PCGamer UK udelil titulu ohodnotenie 68/100.
Le Haillan

Poloha

Obec má rozlohu 9,26 km². Najvyšší bod je položený 47 m n. m. a najnižší bod 8 m n. m.

Obyvateľstvo

Počet obyvateľov obce je 8 442 (2009).
Nasledujúci graf zobrazuje vývoj počtu obyvateľov v obci.
Zdroje: INSEE